khistorydata/jeongjo-sjw-relations huggingface dataset:
정조 3년
正言朴天行啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福永酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪人鄭履煥。絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海亟令王府刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大年亟施屛裔之典。請定配罪人元幹亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。答院曰。不允。措辭見上
정조 3년
右副承旨李秉模。同副承旨尹塾啓曰。伏以其情急者。其聲疾。其聲疾者。其辭略。今日臣等之啓。情不可謂不急。聲不可謂不疾。而殿下之一例靳允。豈以其辭之略。不足孚感而然耶。噫。兩賊窮凶之罪。一國齊憤之情。聯籲而論之竭。筵達而爭之屢。固不待更事反復。而殿下已畢燭矣。何乃情急而視愈邈。聲疾而聽愈靳。殆若不諒其徊徨迫鬱之心者然。此豈所仰望於殿下也。嗚呼。上下孚感之道。不在於文字。而只係誠意之如何。則又安敢以枝辭蔓語。徒煩宸聽也哉。臺批之下。情轉急而聲轉疾。玆復略其辭而陳之。伏願深念而快允焉。答曰。不允。
정조 3년
己亥七月二十六日。記事官姜彙鈺。刑曹罪人金龍河加刑啓目。傳曰。更良各別嚴刑。期於得情爲良如敎。
정조 3년
己亥七月二十六日巳時。上御誠正閣。左承旨入侍時。行左承旨鄭民始。記事官李兢淵徐龍輔鄭東浚。以次進伏訖。上曰。俄下標信。送于守禦使處乎。民始曰。俄已送之矣。上曰。右承旨承批後。又違牌。不欲出仕耶。民始曰。似欲一遞矣。上命書傳敎曰。宜使一伸廉隅。右承旨李得臣。今姑許遞。又命書傳敎曰。行副司直李義翊除授。仍察兵房。兼帶尙衣院副提調。亦令仍任。上曰。新除授承旨牌招。出榻敎上命退。諸臣以次出。
정조 3년
行都承旨洪國榮宿衛所直。行左承旨鄭民始坐。行右承旨李義翊坐。左副承旨徐有防坐直。右副承旨李秉模坐。同副承旨尹塾坐直。注書李兢淵藥院直一員未差。假注書徐鼎修仕直。事變假注書趙衍德仕。
정조 3년
李義翊。以都摠府言啓曰。今日入直宣傳官武兼及有廳軍士中日習射。請出標信。又以宿衛所言啓曰。今日。中日日次矣。本所所管入直部將守門將禁軍扈衛軍官。待標信下。發令箭分送試所。而武藝別監。以瑞䈡臺侍衛。不得參試之意。敢啓。傳曰。今日則安徐。
정조 3년
傳于洪國榮曰。都承旨。入侍。
정조 3년
傳于鄭民始曰。左承旨。右承旨。入侍。
정조 3년
尹塾啓曰。假注書徐鼎修。時無職名。令該曹。依例付軍職。冠帶常仕。何如。傳曰。允。
정조 3년
傳于徐有防曰。禮房承旨。入侍。
정조 3년
以工曹漢城府郞廳問啓。傳于徐有防曰。知道。
정조 3년
以留都大臣。取稟。傳于李義翊曰。鄭領府事。留都。
정조 3년
以江原監司李亨逵狀啓。七月令薦新所封生鰱魚。限內不得封進。惶恐待罪事。傳于尹塾曰。勿待罪事。回諭。
정조 3년
徐有防以禮曹言啓曰。卽接社稷署所報。則今日申時量。神室後庭南墻外大松木一株。中等折落。西邊一枝。蓋覆於神室後面。東邊屋上瓦子十餘張潰散云。莫重神室之上。有此樹木摧折震驚之患。不可無慰安之擧。慰安祭。不卜日。今二十九日設行。而有頉處修改之由。來八月初七日。秋享祭。當爲兼告擧行。祝文中。措辭添入。始役吉時。同日卯時爲吉云。以此時擧行。移安同日同時。還安及還安祭。事畢後。隨時設行。所用雜物。令各該司。磨鍊進排。亦令繕工監別定監役官。趁卽修改事。分付。何如。傳曰。允。
정조 3년
李義翊以宿衛所言啓曰。右番行首武藝別監金昌謙等所告內。該番別監具鐵得。事多不謹。有難仍置云。依等訴。汰去之意。敢啓。傳曰。知道。
정조 3년
尹塾。以訓鍊都監言啓曰。依傳敎。馬上才上中等一名。木綿一匹。上下等三名。布各一匹式。自臣營施賞之意。敢啓。傳曰。知道。
정조 3년
徐有防。以摠戎廳言啓曰。卽接兵曹移文。則守禦軍兵。利川驪州宿所及。城操時。所用甚多。有難加把。斥候伏兵。竝以摠廳所管軍兵分派。磨鍊擧行。此或爲摠軍難便之端。則自摠廳使之論理。草記稟處可也事。命下矣。本廳軍兵一時出用。別無掣礙。而本廳軍兵所在邑中附近鎭營。卽水原南陽。以此兩邑所屬軍兵。調發排立於楊州廣州境內。斥候伏兵。則程道不遠。可無難便之端。自水原至利川。越陽智爲一百十里。自水原至驪州。越陽智利川爲一百六十里。遠地徵發。實有難便之端矣。旣有論理草記稟處之命。故敢此條陳之意。惶恐。敢啓。傳曰。知道。
정조 3년
三司合啓。大司憲趙時俊。持平宋樂申應淵。獻納李命勳。校理權以綱。副校理吳大益尹行元。正言朴天行。修撰趙鼎鎭。副修撰尹行修沈樂洙等啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼暮。金吾草記。勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。答曰。不允。措辭見上
정조 3년
兩司合啓。大司憲趙時俊。持平宋樂申應淵。獻納李命勳。正言朴天行等啓曰。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種年未滿者。待其稍長。卽施邦刑。俾絶凶逆易種養禍之患。請物故罪人志恒支屬應坐者。絶島散配。答兩司曰。不允。措辭見上
정조 3년
持平宋樂啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟命王府。設鞫得情。快正王法。請梁山郡定配罪人錫達。依律處斷。請削出罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿等。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻爲先絶島定配。請李璟韓後良金默行兪纘柱金奎五。竝令王府。設鞫嚴問。究覈得情。請令趁此動駕前。別擇有根着知來歷者。以補幸行時各差備。而使之一一點閱於宿衛營。俾無疏虞之弊。答府曰。不允。措辭見上
정조 3년
獻納李命勳啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬亟令散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪入鄭履煥絶島安置。請淸川君金鍾正亟命刋去爵秩。姑先放逐田里。請平海郡殺獄罪人黃師憲亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大年亟施屛裔之典。請定配罪人元幹亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。答院曰。不允。措辭見上
정조 3년
左副承旨臣徐有防。同副承旨臣尹塾啓曰。伏以殿下以今日世道人心之皆已底定。凶徒餘孽之更無餘憂耶。不然。何殿下若是其靳於臣等之請也。殿下試思之。假使世道人心。皆已底定。凶徒餘孽。更無餘憂。爲今之義理。惟當亟誅元惡。明示八方。扶樹億萬年倫綱。而況䧟溺之患。綢繆之慮。如水益下。日甚一日。國勢轉以孤危。忠志擧皆竊歎。將不知稅駕於何地。臣等苦口之爭。夫豈可已而不已哉。究其情則亦慼矣。殿下旣知其言之爲公。議其討之爲當。然而獨爲小不忍所拘。世道凶孽之憂。殆若置之而不念。臣等於此。誠莫曉其故。而繼之以慨然也。敢復齊籲。祗竢兪音。答曰。不允。
정조 3년
洪忠監司李秉鼎疏曰。伏以日月流駛。孝徽宮虞卒奄過。仰惟聖懷冞切傷悼。臣於千萬匪意。伏奉湖臬除書。惝怳駥惑。公憂私懼。不知所以措躬也。竊念。方岳之寄。職鉅任重。苟非著才敏有聲名者。莫宜居之。臣旣素蔑望實。尤昧吏事。其不容擬議於是職。不獨臣自量已熟。抑亦通朝之所共知。則今玆之命。奚爲而及於臣哉。矧臣所叨之地。於諸路最以難治名。氓俗之頑悍。郡邑之凋弊。自昔已然。而甫經逆變。因之饑荒。撫綏彈壓之責。在今倍艱。以臣疎鈍疲軟。其何能導宣王化。賙恤民隱。無孤簡畀之聖眷乎。抑又伏念。臣曾祖貞孝公臣彦綱。曁伯父翼獻公臣昌誼。俱按是道。今臣之往。闔道之人。必以所嘗追誦其遺愛者。責之於臣。臣之不肖。無能爲役。雖欲遵先勿失。少塞衆望。決知其不可得矣。噫。臣偏被渥恩。天地莫量。糜粉圖酬。寤寐如結。苟使有利於國家。蹈湯赴火。猶且不避。況於昔人亦榮之職。何苦而爲此逡巡哉。顧區區所大懼者。只在於辱聖簡而㤁先美。非但爲一身顚沛之憂而已。玆敢略暴肝膈之懇。冒瀆崇嚴之聽。伏乞聖明。俯垂鑑諒。亟命鐫遞臣新授職名。以幸公私。不勝大願。答曰。省疏具悉。授藩意在。欽哉。
정조 3년
全羅道儒生生員臣朴夏鎭金相觀。進士臣吳時裕朴纘赫金義集。生員臣洪鳳周任昌祚任昌郁。進士臣鄭潤吉文演樸南煜李敬錫李以錫。生員臣鄭桔鄭日煥朴相一高時遇。進士臣朴虎瑞奇繼商廉宗愼吳時垕。生員臣吳光源愼師浚金益休李省身。進士臣李楀李志德朴聖溵尹任鉉申景源。幼學臣安致磐梁學點文處吾丁檍李師祖安涍胤鄭重璡安致嶨羅處義尹應履高啓迪金履商羅星五宋益佐姜柱世金琮丁友德柳元龜金載觀金宅揆吳亨相丁友三辛檀金烓丁奎鄭履東李永顯李宗杰金烈丁命爀吳定國宋顯洙柳胤徵李載益李榮祖宗能孫柳顯徵金尙直李疇錫宋復休李延厚金應岳李學輔柳鎭輔朴亮垕柳經漢崔命岳李肯述黃道鎭李敬烈宋相德朴龍鎭朴星鎭高一樞奇彦燮李英坤安季胤金重煜朴恒鎭朴斗鎭崔鼎國金鐸鳴朴周鎭奇炳勳高可淑奇泰勳高天昇朴采星李寶根朴壽赫李福元李厚根朴奎東鄭嗚東奇宗履李福源崔宗灚申就溟柳定三朴載鎭羅彦衡奇宗煥金天鳴宋益臣李希仁高山赫李宅仁奇錫垕閔百履朴燮高益勳崔宗迪洪有文金致澤朴鳴東崔澐之柳逵李敏坤奇學淳朴聖漢奇學心奇宗述奇宗稷鄭潤邦洪重燮宋益采李采李政垕文聖吾梁聖恒具頤鉉文濬吾林泰赫安昌信梁聖甲朴鳳鎭文亨鎭李義玉李宅垕奇宗喆宋閔奎炯宋相枰文喜軫具重鉉柳希澤李聖禧鄭維東安晩學李慶禧鄭宅東安衡璨李弘心安鳳胤鄭一東安衡璞李再發鄭錫百安洙胤李再復鄭五錫鄭浹安衡尹李敦孝金垕觀安衡璹鄭錫禹安衡中李弘燁鄭錫亮安復胤鄭相錫安衡心李敦錫安衡天鄭錫元鄭郁夏鄭復垕鄭亨觀奇宗協朴重恒金大鳴朴一鎭李秉五柳邁朴相直金恒錫李晉孫徐漢喆鄭百行李秉直金元錫柳奎煥朴徽直姜必成宋翼中南宮鳳宋文中李相晦金尙七梁學海鄭械高錫謙盧廷喆金載復梁學烈吳奎源鄭忠煥柳宅和柳道弘吳相瑾吳相權丁德華鄭龜煥鄭在謙梁濟億梁濟來曺一相金鑑金銓朴光赫李冒仁李復命曺鳳振曺彙振崔正錫林守謙崔億昌林允復林守說鄭仁壽李基周吳聖源鄭錫臣李煃瑞李若欽金啓佑任述遠羅廷鳳金就礪姜龜煥成道彦金塤金邦冑金彦承李汝學金景福任潗洪憲東金鐸朴鳳章崔錫奎黃冑錫李師恪任興源柳永履金宇承柳賓廷朴麒瑞廉宗集曺彦東高萬瞻李廷燦等疏曰。伏以。臣等謹按咸平縣志云。縣東三十里紫陽山下武夷溪上。有宋臣朱文公之祠。蓋自祖宗時所嘗虔奉者。而間經兵燹。祠板俱燼。遺礎尙存於荒墟豐草之中。爲故老之咨嗟。牧豎之指點者。久矣。乃者土人。因其遺址。重加構葺。棟宇粗成。而以其處地遐逖。士俗愚陋。未及上聞於朝。故不敢備儀揭板。而只奉朱文公遺像。配以本朝文正公臣宋時烈之影本。而春秋以瞻禮焉。嗚呼。文公。閩人也。先正。朝鮮人也。時代已五百有餘年。而地之相遠。亦數萬里矣。雖然。本縣卽我國之南閩。而先正之所嘗經過往來之所也。地名旣同於紫陽武夷。則意若默契曠感。而有不偶然矣。古人之立祠者。豈徒然哉。寔出於因地懷賢。寓慕報祀。有不能自已者。而正若文公之揭武候像於臥龍菴也。其志。可謂悲矣。況我先正値丙丁之後。忍痛含憤。與文公復讐之義。異世同貫。千載一轍。則配隅之禮。其又可已乎。臣等竊謂。文公。卽洙泗後一人。而先正。亦洛閩後一人也。自慶元之後。夷狄陸梁。陸王熾盛。吾道幾乎熄矣。惟我聖朝右文尙道。群賢迭興。獨宗朱氏學。而先正尤尊信之。卽其正直剛大之學。戰兢嚴密之功。一稟於考亭之泰山喬嶽。而寤寐羹墻。服膺躬行。有如親灸而私淑。耳提而面命。自其言行事爲。出處進退。以至于辨異端闢邪說。悉遵其遺訓成法。以爲律令繩尺。而有所違越者鮮矣。歷觀元明以來。未有若先正之篤守酷肖者。而又當我孝廟盛際。毅然以尊攘之業爲己任。魚水之契。密勿謨猷。志貫金石。雖其事功未究。而大義皦然。亦足以有辭於天下萬世。與夫文公之所嘗惓惓於宋宗者。一何相符也。顧今虜運難窮。人心陷溺。世道漸下。儒風日渝矣。而凡爲士者。猶識麟經之所䘱銊。而朱書之爲菽粟。環東土數千里。免淪於夷狄禽獸者。其功不啻若砥柱之峙洪河矣。欲配文公之祠。而捨先正。其誰也。臣等。每登斯堂。而讀延英之奏。講先正之書。則相與感歎噓唏。益切匪風下泉之思。而未嘗不瞻遺像而有助。喜同地之不廢也。又何幸伏遇我聖上崇賢重道。明義尊王之日。忘其遐賤。相率來籲於魏闕之下。伏願殿下。特許院享。仍賜華扁。命復舊規。而爲士林之標準矜式。則非直爲擧斯文之缺典。其必有禆於聖朝作成風化之效矣。此誠光前之盛擧。而吾道大幸也。答曰。省疏具悉。退修學業。
정조 3년
己亥七月二十七日記事官姜彙鈺。刑曹啓目。禮曹印信偸竊罪人德基偸去情節。箇箇直招。依例結案取招。而干連張寅甲趙德仁等。勘處。何如。傳曰。依允。
정조 3년
義禁府啓目。白東俊。依大明律。杖一百收贖。告身盡行追奪。私罪照律事。傳曰。依允。
정조 3년
己亥七月二十七日卯時。上御殯宮。別奠入侍時。行都承旨沈頤之。左承旨尹冕東。右承旨蔡弘履。左副承旨鄭元始。右副承旨洪樂彬。同副承旨尹塾。注書鄭東浚。假注書李百亨。記事官金健修李信祜。都監都提調徐命善。提調金華鎭鄭光漢鄭民始。都廳郞廳鄭志儉。宗臣恩彦君禋。海溪君。密安君焍。鶴城君楡。安昌君燝。安春君烿。雲山君楢。武林君塘。安川君烓。靈峯君杺。西春君爗。西溪君熠。西淸君煋。凝善君燨。以次侍立訖。上入就哭位。北向立。承史止於內庭內侍跪啓請跪哭。上跪哭。宗戚之臣執事官都監都提調以下跪。俯伏哭。內侍。請止哭興平身。上止哭興平身。宗戚之臣執事官都監都提調以下止哭。興再拜。內侍導上詣香案前。北向立。內侍。請三上香。執事官。酌酒跪進。上受盞以授執事官。進奠于靈座前。連奠三盞。內侍。請少退。上少退跪。執事官進靈座之左。西向跪。讀祭文訖。內侍導上還就位。請跪哭。上跪哭。宗戚之臣執事官都監都提調以下俯伏哭。內侍。請止哭興平身。上止哭。興平身。宗戚之臣執事官都監都提調以下止哭。興再拜。內侍。導上還次。執事官。捧祭文焚於爐。宗戚之臣都監都提調以下。以次退出。
정조 3년
己亥七月二十七日卯時。上御暎花堂。內試射入侍時。行都承旨洪國榮。行左承旨鄭民始。行右承旨李義翊。記事官李兢淵李信祜鄭東浚。以次進伏訖。上曰。內乘宣傳官及宿衛所將校。先以鑯箭試射。上曰。柳葉箭則先試宿衛所後。當爲內試射。以此擧行。上命書兵曹中日草記批答。民始曰。都提調爲承候來待矣。上曰。都提調。入侍。藥房都提調徐命善進前曰。日間。聖體。若何。上曰。一樣矣。命善曰。寢睡水剌之節。何如。上曰。一樣矣。命善曰。昨日。爲旗軍洗馬。而御乘中副望馬。略有驚逸之慮。故以他馬改立矣。上曰。改立之馬。何如。命善曰。甚馴良矣。上命都監中軍馬兵別將參現。上曰。馬兵別將之落馬。殊可駭也。而都監中軍則善於御馬。不可無賞矣。命賜筒介一部。試射畢。上命書傳敎曰。今番陵幸時。瑞葱臺內試射。宣傳官廳騎芻居首南行宣傳官李晳。依例。直赴殿試。三中別軍職王漢禎。亦爲依例加資。仍命頒賞。上命退。諸臣以次出。
정조 3년
己亥七月二十七日初更三點。上御誠正閣。禮房承旨入侍時。左副承旨徐有防。記事官李兢淵李信祜鄭東浚。以次進伏訖。上命書傳敎曰。同副承旨馳詣社壇奉審後。神室有頉處。亦爲奉審以來。上曰。宣傳官一員待命。騎馬一匹。立之。出榻敎有防讀奏社稷慰安祭祭報府。上曰。祭官似未及淸齋。獻官以下。皆以闕內闕外入直人塡差事。分付。上命書洪忠監司李秉鼎。全羅道儒生朴夏鎭等疏批。以留都大臣。取稟。上曰。鄭領府事。留都。又命書傳敎曰。社壇慰安祭獻官以下諸執事。擇差。淸齋與否。發遣吏郞。摘奸以來。上命退。諸臣以次出。
정조 3년
傳于尹塾曰。禮房承旨馳詣社壇奉審。祭物祭器祭井看審。諸執事進排官。摘奸以來。
정조 3년
傳于徐有防曰。儒賢。留待。
정조 3년
傳于鄭民始曰。儒賢。入侍。
정조 3년
李義翊啓曰。禁衛營從事官來言。今日本營日次。私習云矣。敢啓。傳曰。知道。
정조 3년
又啓曰。再明日儒賢先詣驪州時。往來沿路。使之乘驛事。命下矣。以此意下諭于京畿監司處。何如。傳曰。允。
정조 3년
徐有防啓曰。寧陵親祭祭文。當爲製進。藝文提學黃景源。待明朝牌招。何如。傳曰。藝文提學黃景源明日受香。他提學牌招。
정조 3년
又啓曰。明日次對。兩司長官當爲進參。大司憲趙時俊。待開門牌招。何如。傳曰。允。
정조 3년
備忘記。昨日瑞葱臺內試射時。六兩三矢居首宣傳官尹守訥陞敍。之次宣傳官朴基豐半熟馬一匹。賜給。
정조 3년
傳于徐有防曰。明日晝講爲之。
정조 3년
傳于徐有防曰。屢敎之下。筵說不爲書呈。當該注書徐鼎修。從重推考。
정조 3년
傳于徐有防曰。信箭宣傳官林擎翰。擧措駭然。明日令兵曹決棍。
정조 3년
傳于徐有防曰。宣傳官沈錫林擎翰李昌會。日昨不善傳命。亦多可駭之事。他官中換差。
정조 3년
傳于徐有防曰。從當下敎。備局有司堂上柳戇。爲先削職。
정조 3년
傳于徐有防曰。政官待明朝牌招開政。
정조 3년
徐有防啓曰。監察十三員內。五員未署經。二員未差。各處祭享。無以推移分排。在前如此之時。有未署經監察署前行公之例。今亦依此例出仕事。分付。何如。傳曰。允。
정조 3년
李義翊以宿衛所言啓曰。右番武藝別監具鐵得汰去代。左番別監李枝華移差。其代差出。何如。傳曰。允。
정조 3년
徐有防。以工曹言啓曰。今此寧陵幸行時廣津過涉時。各軍門各司卜馱。其數不少。而若與許多軍兵諸司下隷。當其偕渡。與之爭先。則非但雜亂搔擾。亦必有顚仆渰溺之患。今番則預爲分付於隨駕軍門及各司。大小卜馱。使之初二日。先爲渡涉。而如是申飭之後。若有初三日追渡。以致紛爭。毋論軍兵上司下人。卽其所從重決棍。甚者。入啓論罪。何如。傳曰。允。
정조 3년
尹塾。以吏曹言啓曰。今此社稷秋享祭執禮大祝。皆以侍從塡差。而時無職名人員。令該曹口傳付軍職。何如。傳曰。允。
정조 3년
又以兵曹言啓曰。僉知中樞府事洪緯浩除授。在外過限未上來。依法例改差。何如。傳曰。允。
정조 3년
李義翊以訓鍊都監禁衛營御營廳言啓曰。丹鳳門東西兩邊宮墻頹毁處。今已畢築之意。敢啓。傳曰。知道。
정조 3년
又以御營廳言啓曰。本廳分授丹鳳門東邊宮墻頹圮處。今已畢築。東營入直把守軍。依宿衛所令箭撤罷。還入直之意。敢啓。傳曰。知道。
정조 3년
三司合啓。大司憲趙時俊。持平申應淵宋樂。獻納李命勳。校理權以綱。副校理吳大益尹行元。正言朴天行。修撰趙鼎鎭。副修撰尹行修沈樂洙等啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記。勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。答三司曰。不允。措辭見上
정조 3년
兩司合啓。大司憲趙時俊。持平申應淵宋樂。獻納李命勳。正言朴天行啓曰。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。答兩司曰。不允。措辭見上
정조 3년
持平申應淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻。爲先絶島定配。請李璟韓後良金默行兪纘柱金奎五等。竝令王府。設鞫嚴問。究覈得情。請令趁此動駕前。別擇有根着知來歷者。以補行幸時各差備。而使之一一點閱於宿衛營。俾無疎虞之弊。答府曰。不允。措辭見上正言朴天行啓曰。請大靜縣定配罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福永酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮。放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請柒原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪人鄭履煥。絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲亟收。減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海。亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大年。亟施屛裔之典。請定配罪人元幹。亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。答院曰。不允。措辭見上
정조 3년
左副承旨徐有防。同副承旨尹塾啓曰。伏以。討逆之法。自有次序。一司之不足。繼之以兩司。兩司之不足。則繼之以三司。三司而不得請。則於是乎院啓發。院啓發而討逆之事。極矣。到此地頭。雖以人主之尊。亦不得不俛而從之者。豈不以憤切神人。事關安危而然耶。何殿下一味掩之以私恩。一例斷之以不允。殆若不諒其先後緩急之別者。若此不已。竊恐懲討之法。從此壞了而無餘矣。殿下縱不爲臣等地。何不念國體之不可不顧邪。情之所急。言不敢文。快賜處分。不勝大願。答曰。不允。
정조 3년
己亥七月二十八日辰時。上御誠正閣。儒賢入侍時。祭酒宋德相。行右承旨李義翊。假注書徐鼎修。記事官李信祜鄭東浚。以次進伏訖。上曰。儒賢。進前。德相進伏。上曰。日間所愼加減。如何。德相曰。賤疾幾盡差減矣。上曰。今日欲爲召對。而予氣適不平。故未得爲之矣。德相曰。伏聞有上候。下情。不勝伏悶。上曰。陵行不遠。卿欲先爲發去乎。德相曰。再明。欲爲發往矣。上曰。驪州山林。何不上來乎。德相曰。聞有疾病。故不得上來。而駕到利川。則欲爲力疾祗迎云矣。上曰。有可奏之事乎。德相曰。臣之造朝。已及半年。無一報效。而尙今留在者。蓋以感激恩遇。未忍便訣之意也。事雖已往。雖不敢屑屑仰達。而有累聖德。故不得不仰達。向者大冢宰以政望之遲滯。有越俸之敎。且有政吏科治之命。處分。可謂過中。亦不無遷怒之嫌。此等處益加涵養之工。是臣區區之望也。上曰。非但此事。凡諸酬應之際。每多尤悔之端。至於政吏事。卿言果是矣。往雖不追。來猶可諫。當益加涵養之工矣。德相曰。先朝或以政官不出。有補外之事。而近來則爲政官者。只以急急奉承爲事。廉恥一事。擔却一邊。此可悶矣。今番政官。非曰無失。而處分旣已過中。則政院大臣。無一言匡救者。主勢轉益孤立。臣用是憂歎矣。上曰。卿言果好。無非自反處也。德相曰。近來毋論大臣諸臣。全以循常爲主。玩愒度日。每事無一成就。是可悶也。日前左相來見。而其言極爲慈良好善。可與有爲之人也。德相曰。科制田制事。臣於日前箚子中所論也。槪臣所論文廟黜享事。與此兩事。合爲三條。黜享事則聖上已許以問議於在外山林施行。而此兩事則敎以當商確於廟堂諸臣。臣意。則科制之略遵鄕貢古法。田制之略倣井田遺意。其當否使廟堂諸宰。商量已心。詢問他見。或具冊子以陳。至於庶官韋布。亦有所見。亦許具文字。論列登聞。何如。上曰。依爲之。出擧條德相曰。臣以壬寅冤死五人。贈職錄後事。頃有所仰達者。聖上敎以先爲錄後。而贈職則追後更商。臣竊謂。壬獄專爲誣逼。兇逆輩。至請變書中語及東宮者。勿書文案。鍜鍊羅織。脅勒結案。若論其殉國之忠。則尤有別於趙聖復諸人矣。朝家褒贈之典。旣蒙商量之下敎。而錄後成命之後。銓官不肯擧行。今番都政。始官一人。世道。誠亦寒心。臣謂五人錄後事。更飭銓曹。使之隨窠擧行似好。故敢達矣。上曰。依爲之。出擧條德相曰。臣待罪樂院。音樂一事。實所昧昧。而蓋聞本院樂器與音律。多有詿誤不叶。不可不一番釐正矣。樂經殘缺。雖不得其制作之意。而今世之人。亦不無稍解音律者。若使此等人。詳審釐改。則亦可庶幾矣。臣意則自今各別申飭。以爲次次釐正之地。一提調金用謙。如有所見。亦令商確。以文字陳聞似好。故敢此仰達矣。上曰。依爲之。出擧條德相曰。今因樂院事。又有所仰達者矣。樂器及音律。如欲釐改。則必得解知音律者任本院之職。然後庶可有實效。臣聞有徐常修者。頗解音律云。故招見而聞其言。則果於樂制。極爲通解。臣意則當此禮樂復古釐正之時。別設一窠。以此人塡差。使之釐正。則似必有丕變之效。故敢此仰達矣。上曰。事異常格。令該曹稟處可也。出擧條德相曰。六臣事。聖祖有當世亂臣。百世忠臣之敎。故列聖朝因此敎。輒於六臣。加褒恤之典矣。故兵使趙崇文。其子哲山。與成三問同死。蓋與六臣同死者三十餘人。皆無子孫。不知其家族之爲如何。獨崇文父子有子孫。其故居在順天地云。故宣廟朝。其後孫信朴彭年子孫錄用時。同爲參奉矣。趙崇文及其子哲山忠節。不可泯没。今於其舊基。特旌其閭。以勸風化。似好。故敢達矣。上曰。依爲之。出擧條德相曰。墨世旌褒事。憲臣疏陳蒙允。而其所居基址與族屬。終未求得。尙不施行矣。墨世以十七歲稚女。終無一言。甘死於酷刑之下。忠烈凜然。令人嗟惋。先王以此屢形於筵敎。凄咽不已。而不擧褒恤之典者。聖意有在。蓋欲留待後嗣也。臣意則更令訪問其族屬。以爲擧行之地。族屬如終不得。其所居之址。無路尋問。則特爲旌表樹石於彰義宮城外當否。待在外山林入來。問議後擧行。何如。上曰。依爲之。出擧條德相曰。今此所奏擧條。未及頒布之前。不可不先使中外知之。然後可以趁卽擧行。先以榻前定奪書出。好矣。上曰。依此爲之。可也。上曰。承旨依儒賢所言。書出定奪。可也。義翊。仍書榻敎曰。前日箚子中所陳科制之略遵鄕貢古法。田制之略倣井田遺意此兩事。廟堂之臣。勿拘常格。各以意見商確論列。具文字或冊子以進。雖庶官韋布。於此兩制變通之事。苟有所懷。各以文字登聞事。榻前定奪。髢髮一事。朝廷備堂外諸宰。在外山林處問議事。榻前定奪。故兵使趙崇文。其子哲山。其忠節。不可泯没。特旌其閭。以勸風化事。榻前定奪。掌樂院樂制。詿誤者甚多。樂器與音律。皆不相叶。自今各別申飭。以爲釐正之地。一提調如有所見。亦爲陳聞事。榻前定奪。壬寅誣獄冤死五人錄後事。申飭銓曹。卽爲隨窠擧行事。榻前定奪。墨世旌褒事。更令訪問其族屬。以爲擧行之地。族屬如終不得。其所居之址無路尋問。則特爲旌表樹石於彰義宮城外當否。待在外山林入來。問議後擧行事。榻前定奪。德相曰。景廟實錄。今旣釐正。則舊本竝存。誠甚不緊。臣意則釐正本旣出之後。則舊本投諸水火。似好矣。上曰。我朝列聖朝實錄中。釐正本及舊本。亦有兩存之事。至於宋時范祖禹史。旣已修史。而章蔡輩。又復變改。其後范沖。更加釐正。而前後兩本。亦爲竝存。時人謂之朱墨史。以此觀之。兩本俱存。似亦故例矣。德相曰。以此實錄事。外間議論。亦多異同。金種秀以兩存爲當。柳戇則以爲投諸水火爲好云。而今承聖敎。二本竝存。亦不害爲遵行故規矣。柳戇。亦以奏文事。要臣一陳。而此亦不可不趁卽擧行矣。上曰。奏文事曾已詳考。則辛丑奏文後。更以此有所伸雪。奏文之擧。今則似不必更擧矣。德相曰。墨世旌閭事。五人錄後事。竝出擧條。德相曰。今日筵席。旣甚從容。且有言端。故敢此仰達矣。以辛壬事言之。耇輝鏡夢諸賊。百計沮戲於建儲之策。至於名號已定之後。猶蓄不滿之心。敢與儲君角立。至有虎龍告變之擧。而仍以剪除羽翼。網打忠良。將欲推而至於不敢言之地。尙今追思。不勝憤痛。今則義理大明。忠逆已分。而一邊之人。無論大小。皆以此作爲義理。互相傳授。外雖唯唯。而內實包藏。雖於千百代之後。其意必欲一伸。至如五人輩贈職錄後事。亦必冷看。專不擧行。以此觀之。此輩之心。誠極可痛矣。近日逆賊。則初無言論義理之所執。而直行凶逆之事。此則嚴其隄防明其懲討。則別無可慮。至於辛壬之賊。渠輩以爲。有所執之義理。而實不無深憂。先王朝每以事關聖躬。凡於懲討之事。初不廓揮處分。彼此兩用。而及至末年。則初中年未決之事。幾皆收殺。以此觀之。可見先王聖意。未嘗不耿耿於此。而亦有俟於後世者也。上曰。所陳當體念矣。德相曰。安東木石居。乃先正臣金尙憲。丙子自南漢歸臥。結屋孤居。欲爲終老之地也。其後見拘潘獄。及歸已老。故更未歸處。而至今士林。於此略置書齋。以爲慕仰之所。書院建置。雖有禁令。而此等處。實不可無俎豆之享矣。士林縉紳議。莫不如此。故敢此仰達矣。上曰。先朝有此禁令。而其時委折。予未詳知。第當取覽其謄錄。然後可以處分矣。德相曰。以文正公李縡書院賜額事。近來儒疏。紛然登聞。前後批答。皆以商量爲敎。尙無處分。蓋凡事或有一二日可以商量者。或有二三朔可以商量者。而至於經年閱歲之久。則其爲商量。反涉不誠矣。上曰。絲綸旣不可煩多。故取其簡便。時或以商量爲答。而卿言果是矣。德相曰。昨日湖南儒疏批答。只以退修學業爲敎。故渠輩則旣知不許之聖意。而絲綸體段。則亦甚簡重矣。上曰。卿言果好。此後則當以此爲批答矣。德相曰。只以退修學業爲答。誠無妨矣。上曰。今日得聞許多嘉言。予心欣滿充然。如有所得矣。儒賢曰。愚衷所激。敢陳區區數語。而實無可取矣。命書傳敎曰。再明日儒賢先詣驪州時。勿爲辭朝之意。旣已面諭矣。往來沿路。使之乘驛事傳諭。上曰。聞是食前云。卿則先退。可也。仍命退。諸臣以次退出。
정조 3년
己亥七月二十八日申時。上御誠正閣。左承旨入侍時。行左承旨鄭民始。記事官李兢淵李信祜鄭東浚。以次進伏訖。上曰。俄者。儒賢多陳袞闕。可謂頂門一針。誠可幸也。而至於歷論新舊之逆。多有攻斥大臣之語矣。民始曰。筵話未及聞知之矣。上曰。大臣若聞筵話。則必將引入。是可悶矣。民始曰。若然則明日次對。勢難來會矣。上曰。然矣。上命書公事判付。仍命退。諸臣以次出。
정조 3년
行都承旨洪國榮宿衛所直。行在承旨鄭民始坐直。行右承旨李義翊坐。左副承旨徐有防坐直。右副承旨李秉模坐。同副承旨尹塾坐。注書李兢淵藥院直一員未差。假注書徐鼎修仕直。事變假注書趙衍德仕。
정조 3년
傳于鄭民始曰。禮房承旨持祭報府。晝講。同爲入侍。右副承旨。亦爲入侍。
정조 3년
傳于徐有防曰。領左相備局有司堂上。明日入侍。
정조 3년
徐有防啓曰。吏曹判書李徽之牌不進。推考傳旨。今方捧入。而開政命下之後。如是違牌。不卽擧行。事甚未安。更卽牌招。何如。傳曰。允。
정조 3년
傳于徐有防曰。旣命開政。宣傳官換差之代。今日政擧行。邊地邊將。亦令今日政擧行。
정조 3년
徐有防啓曰。卽者兵曹郞廳來言。宣傳官換差及邊地邊將今日政擧行事命下。而判書鄭尙淳病不來。不得擧行云。兵曹判書鄭尙淳。卽爲牌招。使之開政。何如。傳曰。允。
정조 3년
又啓曰。弘文提學趙㻐牌不進。推考傳旨。纔已捧入矣。寧陵親祭祭文。今番製進。而如是違牌。事甚未安。更卽牌招。使之製進。何如。傳曰。允。
정조 3년
李義翊啓曰。兵曹判書鄭尙淳牌不進。推考傳旨。今方捧入。而開政命下之後。如是違牌。不卽擧行。事甚未安。更卽牌招。何如。傳曰。允。
정조 3년
傳于徐有防曰。開城留守。使之入來。
정조 3년
李秉模啓曰。開城留守李鎭衡。依下敎來待矣。傳曰。入侍。
정조 3년
又啓曰。吏曹判書李徽之三牌不進。推考傳旨。今方捧入。而特敎申飭之下。不卽膺命。事甚未安。所當更請牌招。而係是一日四牌。何以爲之。敢稟。
정조 3년
又啓曰。兵曹判書鄭尙淳三牌不進推考傳旨。今方捧入。而特敎開政之下。連違召命。終不擧行。揆以事體。殊甚未安。所當更爲牌招。而係是一日四牌。何以爲之。敢稟。
정조 3년
傳于李義翊曰。特敎申飭之下。終不膺命。揆以事體。誠極未安。吏曹判書李徽之。兵曹判書鄭尙淳。從重推考。更爲牌招開政。
정조 3년
徐有防啓曰。吏曹參判兪彦鎬。自鄕上來云。一體牌招開政。何如。傳曰。允。
정조 3년
有政。吏批。判書李徽之進。參判兪彦鎬進。參議金亮行在外。行左承旨鄭民始進。以鄭晩淳爲大司諫。洪檢爲刑曹參判。李明中爲同敦寧。徐有慶爲漢城府左尹。徐重修爲刑曹正郞。李齊亨李燁爲監察。尹九宗爲崇陵別檢。尹東暹爲分內醫院提調。承文副正字宋相殷。單付。天文學敎授鄭德和。單付。別軍職王漢禎。今加正憲。內試射騎芻三中加資事。承傳。駕後白鳳翼今加嘉善加資事。承傳。
정조 3년
兵批。判書鄭尙淳進。參判金履素病。參議洪樂彬病。參知南鶴聞入直進。左副承旨徐有防進。啓曰。白翎僉使。今當差出。而擬望之人乏少。未準朔禁軍將。竝擬。何如。傳曰。允。以花陽君㰌爲副摠管。金相庚爲僉知。姜柱河爲五衛將。金魯衡爲訓鍊主簿。田景祥爲昌洲僉使。李健秀爲白翎命使。金鼎三爲廢茂山萬戶。宣傳官沈錫。武兼李琦鉉相換。宣傳官李昌會。武兼金燨相換。宣傳官林擎輪。武兼閔百履相換。副司直李得臣金魯淳。單付。副司正徐鼎修。單付。副司果崔雲柱。單付。
정조 3년
徐有防。以弘文館言啓曰。召對繼講冊子。問議于領事及在京儒賢事。命下矣。上番副校理臣吳大益。以問議事。晝仕出去之意。敢啓。傳曰。知道。
정조 3년
又以宿衛所言啓曰。今此陵幸時。本所所管內外各處入直省記。以今月二十九日。受點人員。來月十一日至。使之仍直建陽門。入直欄後軍。旣已隨駕。其代銅龍門。入直鄕軍二十名除出。哨官率領。初三日。與欄後軍。替代入直。而還宮後。還爲替直。內巡亦自初三日回鑾間撤巡之意。敢啓。傳曰。知道。
정조 3년
李義翊以司僕寺一二提調意啓曰。今此寧陵行幸時。內乘二員。當爲隨駕矣。假內乘一員。令該曹依例口傳差出。使之入直。回鑾後卽爲減下。何如。傳曰。允。
정조 3년
又以兵曹言啓曰。信箭宣傳官林擎翰。擧措駭然。明日令兵曹決棍事。命下矣。依傳敎。宣傳官林擎翰。決棍十度之意。敢啓。傳曰。知道。
정조 3년
徐有防。以工曹言啓曰。今此寧陵行幸時。隨駕百官及軍兵過涉船數爻。雖已別單啓下。多有餘船。然後可免窘速之患。今番餘船。姑勿放還。依例待令。而至於津船。松坡漢江露梁楊花臨津等五鎭船合七十三隻矣。各鎭二隻式。留置。俾通行人。則餘船只是六十三隻。分半於左右馬軍禁軍。使之往來渡涉之地。何如。傳曰。允。
정조 3년
尹塾。以工曹言啓曰。昨日之雨。上流大漲。船槍上水深。幾至一丈。故不可不急急改築。而所入空石。若自外邑輸來。則不無遲滯之患。故在前如此之時。直自臣曹。有捧甘取用於兩倉之例。今亦依例捧甘取用。何如。傳曰。允。
정조 3년
李義翊。以禁衛營言啓曰。本營哨官朴泰禎身病危重。勢難察任。改差。何如。傳曰。允。
정조 3년
又以摠戎廳言啓曰。因工曹草記。今此寧陵行幸廣津渡涉時。許多軍兵與各司下人爭渡之際。不無亂雜之弊。守禦摠戎兩廳旗手軍牢各十雙定送。使其哨官領率。來待於津頭禁雜事。允下矣。本廳旗手軍牢合十雙。哨官一人領率。預待津頭。使之排立禁雜之意。敢啓。傳曰。知道。
정조 3년
徐有防。以義禁府言啓曰。卽接月令醫員金道崑手本。則時囚罪人李錫稷。屢日處濕之餘。素患痰癖之症。猝然添劇。度數無限。氣息奄奄。實有難保之慮云。自前罪人病勢如此。則有保放救療之規。敢此。仰稟。傳曰。保放。
정조 3년
三司合啓。大司憲趙時俊。持平宋樂申應淵。獻納李命勳。校理權以綱。副校理吳大益尹行元。正言朴天行。修撰趙鼎鎭。副修撰尹行修沈樂洙啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記。勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。答曰。不允。措辭見上
정조 3년
兩司合啓。大司憲趙時俊。持平宋樂申應淵。獻納李命勳。正言朴天行啓曰。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。答曰。不允。措辭見上
정조 3년
持平宋樂啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿等。亟令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻爲先絶島定配。請李璟韓後良金默行兪纘柱金奎五等。竝令王府。設鞫嚴問。究覈得情。請令趁此動駕前。別擇有根着知來歷者。以補行幸時各差備。而使之一一點閱於宿衛營。俾無疎虞之弊。答府曰。不允。措辭見上
정조 3년
獻納李命勳啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮。放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。快施當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請㓒原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪人鄭履煥絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請大年亟施屛裔之典。請定配罪人元幹。亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。答院曰。不允。措辭見上
정조 3년
行左承旨臣鄭民始。左副承旨臣徐有防啓曰。伏以。臣等之啓。倐已七易月。而此月今且盡矣。天時屢變。秋氣漸肅。此政聖人對時行討之日也。意或殿下赫然改圖。斷然置法。以副八域神人之望。及奉臺批。又是前日之不允也。譬之當霜而恒雨。當寒而恒燠。將無以序四時而成萬彙。而殿下體天之誠。曷不念及於此耶。臣等。欲已則臣分之不敢出。欲言則辭意之已云竭矣。臣情到此。誠亦蹙矣。與其抑鬱而且止。無寧披瀝而更籲。謹以對時行討四字。爲殿下誦之。亟賜兪音。以幸國事焉。答曰。不允。
정조 3년
己亥七月二十九日辰時。上御誠正閣。晝講入侍。左副承旨右副承旨同爲入侍時。特進官沈頥之。參賛官洪檢。同知事李普行。經筵官宋德相。侍讀官權以綱。檢討官沈樂洙西淸君煋。行副護軍李邦鵬。左副承旨徐有防。右副承旨李秉模。假注書徐鼎修。記事官李信祜鄭東浚。以次進伏訖。上進講論語。讀前受音訖。以綱進讀。自子路曾晳。止孰能爲之大。上讀新受音訖。以綱曰。此章。聖人與群弟子。互相問答。各言其志。其氣像之從容和暢。千載之下。可以想像矣。君臣之間。禮貌雖嚴。而若使之從容問答。各言其志。則儘有盡言之效矣。此等處留意焉。諸子之言志。皆不免規規於事爲之末。而獨曾點之言。天機可見。故聖人許之。此等處。亦必推類而觀之則好矣。樂洙曰。三子言志。皆是有國之大事。而曾點所言。不過日用間常事也。然而聖人特爲許之者。皆取其人慾淨盡。天理流行處氣像也。帝王之百千萬事。莫不由於本源工夫。與物同春而已也。此等處留意焉。德相曰。聖人欲見群弟子志趣之如何。而使之各言其志。蓋曰。毋吾以也者。使之無難而盡言之意也。曾點鼓瑟。故末段發問。而鼓瑟希者。可見其氣像。異乎三子者。自謙也。三子之說。雖是實事。而曾點則氣像可見。天理流行。故聖人許與之。蓋其意與聖人之意。沕然相合。而後世程朱之議。謂之堯舜氣象者。正謂此也。人君御世。悠悠萬事。不出於人君一心。而格致誠正。天理流行。然後可爲堯舜。此等處可以推演。而知王伯之分矣。上曰。然矣。普行曰。曾點之言。聖人許之者。蓋取其物各得其所之意也。此等處。留意焉。頤之曰。臣則別無所達者矣。檢曰。臣亦無可達者矣。德相曰。堯舜氣像。乃位天地育萬物。而致中和之工。專在於戒愼恐懼。伏望殿下。必於中和工夫。益爲加勉焉。上曰。子路十乘之說。冉求足民之言。公西華小相之語。此皆就實地上言志。而曾點之言。比之此數子之說。外面觀之。似或無實。然而聖人許之者。蓋聖人之心如天。故取其氣像。而有意外之意矣。若後世學者。欲學曾點。而只就其氣像求之。則恐不無爲病處矣。德相曰。聖敎。誠然矣。上曰。曾點氣像。與聖人同。故聖人許之。而蓋聖人如天。後世學者。實難企及。而至於三子所言。雖或小且近焉。如欲學焉。則當誰從乎。德相曰。以曾點之心。學西華之事則好矣。普行曰。人材。各有長短。而曾點。外面觀之。似無實用。公西華之言。雖是小事。若學之而至於上達。則庶有進益之效矣。上曰。中和之工。如欲其要而下工。則何者。爲中之工。何者。爲和之工乎。德相曰。中爲未發之工。和爲已發之工矣。上曰。未發時工夫。甚難着手。何以則爲要耶。德相曰。儼若思。肅然不亂。炯然不昧。此爲工夫矣。上曰。不亂與不昧。已是用意下工。則恐未爲未發前工夫矣。先儒之論。或以爲平平存在。略略提撕者。可謂格語矣。德相曰。聖敎。誠然矣。上曰。都承旨。入侍。都承旨洪國榮。進伏。上曰。今日。適開講筵。而卿又入來。深用欣幸矣。儒賢曰。聞有晝講爲之之敎。故早朝。入來矣。上曰。卿旣登筵。或有可奏之事乎。德相曰。以目下事。有所仰達者。臣聞今日次對。以大臣有病。不得設行云。故莫知其由。入闕後始聞。兩大臣及吏兵判。皆以臣昨日筵中新舊逆論奏之時。或曰。一邊人。將欲日後反案云。或曰。尙不改心革面云。或曰。近來政官。全没廉防云云。以此爲撕捱之端。此誠可怪矣。臣於昨筵。只以新舊逆根底源委。有所仰奏。而其所指斥。乃耇輝鏡夢等諸賊。非指今日廷臣而言也。至於反案革面等說。初不出於臣口。則大臣有何不安之端乎。至若銓官事。則不過以近日百工怠慢之意。有所略及於君德陳勉之際而已。初非有意指的。則今玆傳播之言。與臣本意。大相反焉。有此葛藤。臣心不安當如何。上曰。卿於昨日筵中。歷論新舊之逆也。有曰。今番諸逆。直行凶逆之事。故一番誅滅之後。別無他慮。而至於辛壬之逆。則皆以耇輝鏡夢之心。作爲渠輩之義理。到今忠逆已定之後。一邊彼輩。尙有包藏之心。雖於千百代之後。必欲一伸。以爲反案云云。故予亦意卿於近日。必有不摡於世道而然矣。故筵話雖祕。果於昨夕筵中。以此等筵話。不可不使大臣諸臣知之。一依注書所記。使之傳頒爲敎矣。聞卿之本意。初不如此云。然則似由予聽瑩而然矣。德相曰。臣之昨日所奏。果有所指。則今日。亦當直陳之。何必反其前說耶。本意。實不如此矣。國榮曰。臣則不入於昨日筵中。故其時說話。不得詳知。而俄聞儒賢之言。始知昨日所奏之本意。果不如此矣。德相曰。大臣政官之以此引入。實是料外。至於左相。則臣以慈諒好善。可與有爲。昨亦仰達。尤豈有一毫他意乎。自上慰安勉出則。似好矣。諸臣若以此決其去就。則在臣廉隅。亦不可不與同去就矣。上曰。卿言旣如此。則大臣諸臣。固當勉出。而諸臣若聞卿今日之言。則亦豈介意乎。況卿至以去就爲言。諸臣尤宜可撕捱乎。卿之入於今日晝講。有此酬酢。爲朝廷幸矣。國榮曰。儒賢旣如此陳達。則本事自當妥帖。而大臣諸臣。似亦不以此爲引嫌之擧矣。上曰。然矣。上曰。月三講事。儒賢頃已陳達。而此當申飭儒賢。必親往泮中勸奬。然後可有振作之效矣。德相曰。臣亦欲一往。而聞掌議姑未出。故未果矣。命德相先退。命書傳敎曰。禮房承旨。馳詣宗廟景慕宮奉審。祭物祭器看審。諸執事進排官摘奸以來。又命書傳敎曰。如是違牌。事甚未安。吏曹判書李徽之。兵曹判書鄭尙淳。更爲牌招開政。命退。諸臣次退出。
정조 3년
己亥七月二十九日未時。上御誠正閣。開城留守。左承旨入侍時。開城留守李鎭衡。行左承旨鄭民始。記事官李兢淵李信祜鄭東浚。以次進伏訖。上曰。今日儒賢以爲昨日云云之言。本意則不如此云。今則大臣似無撕捱之端耶。民始曰。大臣若見筵話。則似無引入之端矣。上曰。事已妥帖。可幸矣。命書傳敎曰。領左相備局有司堂上。明日入侍。上曰。松都農形。近則何如云乎。鎭衡曰。今則已決大豐云矣。上命書公事判付。仍命退。諸臣以次出。
정조 3년
李義翊。以都摠府言啓曰。今日入直宣傳官武兼及有廳軍士。當爲中日習射。而景慕宮秋享祭齋戒相値。不得爲之之意。敢啓。傳曰。知道。
정조 3년
徐有防啓曰。領議政金尙喆。備局有司堂上洪國榮兪彦鎬鄭民始。依下敎來待矣。傳曰。入侍。
정조 3년
傳于徐有防曰。禮房承旨。馳詣景慕宮奉審後。祭物祭器看審。諸執事摘奸。進排諸官佾舞樂工。一體摘奸以來。
정조 3년
兵曹口傳政事。以沈釋之爲內禁將。
정조 3년
李義翊啓曰。御營廳從事官來言。今日本廳日次私習云矣。敢啓。傳曰。知道。
정조 3년
傳于尹塾曰。動駕在近。其將許久癈坐。禁府時囚罪人。判付未下外。皆令明朝草記議處照律。
정조 3년
徐有防。以吏曹言啓曰。祭酒宋德相。以別設掌樂院官員一窠塡差。徐常修。樂器音律。使之釐正事。仰稟。而令該曹稟處事。命下矣。此是創有之事。而又係官方變通。官職名號。臣曹有難輕議以定。不得擧行之意。敢啓。答曰。知道。
정조 3년
又以兵曹言啓曰。今此陵幸時。左邊捕盜大將李敬懋。以御營大將隨駕。右邊捕盜大將李昌運。以訓鍊都監中軍隨駕矣。限回鑾間。留都摠戎使李柱國。姑令權察。何如。傳曰。允。
정조 3년
又以禁衛營言啓曰。今八月初三日寧陵行幸時。本營軍兵留都事。命下矣。銅龍門西營兩處入直將官軍兵。依定奪。以訓鍊都監軍兵。勿爲替代。仍爲入直。新番鄕軍三哨。舊番鄕軍五哨及出番騎士標下軍兵等。專屬留都陣。而本營則千摠李章漢。騎士將鄭景曾。哨官廉億齡朴相一。敎鍊官姜渭贊。騎士二十五人。鄕軍三十七名。兼別破陣二名。率領入直。火藥庫則哨官邊義邦。別破陣九名。兼別破陣五名。卿軍八名。率領守直。南別營則哨官李彦豐。別騎衛二人。鄕軍十七名。率領守直之意。敢啓。傳曰。知道。
정조 3년
又以禁衛營言啓曰。建陽門入直攔後軍。旣已隨駕。其代銅龍門入直鄕軍二十名除出。哨官率領。初三日。與攔後軍。替代入直。而還宮後。還爲替直事。自宿衛所草記。允下矣。依宿衛所草記。入直鄕軍二十名。哨官率領。初三日。與攔後軍。替代入直。而待宿衛所令箭擧行之意。敢啓。傳曰。知道。
정조 3년
左議政徐命善箚曰。伏以臣頃因脫着失宜。觸風成感。而猶足以自强。故不敢言病者。已五六日矣。忽自昨晩。寒熱交作。四體無力。落席。昏涔。如在雲霧中。冷痰。又橫亘胸膈間。呼吸不順。坐臥輒牽痛如刺。今方急試和解之藥。必欲進參於陪從之班。而此際入侍有命。臣病裏自量。不但目下之蠢動無望而已。今若復失將攝。諸症越添。則再明隨駕。其勢末由。玆不得不略入文字。仰暴實狀。跡涉違傲。無所逃罪。伏乞聖明。亟降威罰。以爲慢命者之戒。且使臣便意調治。俾不至重犯闕禮之罪。不勝幸甚。取進止。答曰。省箚具悉卿懇。以疾未克造朝。庸何傷哉。卿其安心善攝。遄臻勿藥。是予區區之望也。仍傳曰。此批答。遣史官傳諭。
정조 3년
己亥八月初一日辰時。上御誠正閣。大臣備局有司堂上入侍時。領議政金尙喆。吏曹參判兪彦鎬。行都承旨洪國榮。行左承旨鄭民始。右副承旨李秉模。假注書徐鼎修。記事官徐龍輔鄭東浚。以次進伏訖。尙喆曰。日間。聖體。若何。上曰。左臂似有不仁之氣。左耳時或有聽瑩之意。是可悶矣。尙喆曰。伏聞下敎。不勝仰慮矣。尙喆曰。王大妃殿氣候。何如。上曰。一樣矣。尙喆曰。惠慶宮氣候。何如。上曰。一樣矣。尙喆曰。左相去就。與臣固無異同。而聞積瘁之餘。果有實𧏮。欲爲一二日調理。故未得入來云矣。尙喆曰。臣居僻聾甚。一切時奇。漠未得聞。故昨日出次對令。而其後。始聞再昨日儒賢筵奏之語。情地惶縮。不敢入來矣。儒賢所達之語。蓋出於爲國之誠意。臣不必張皇自陳。而大體則如臣鹵莾蔑劣。百不肖似者。久叨此職。自上雖孜孜圖治。勤勤求助。而在下者。因循玩愒。不能出一言做一事。以副聖意之萬一。則國事之日非。固其勢也。伏望斥退臣身。復求他人。任以此職。則必有匡救之益矣。臣於昨秋。亦以此意仰暴。而未蒙允許。至今盤礴。臣心愧恧固不言。其於僨誤國事。何哉。臣之此言。非爲私計。實出爲公之意也。上曰。此莫非予一人之咎也。再昨儒賢奏語。予亦聽瑩。致此起閙。至有卿等之引嫌。以此以彼。更誰咎尤。只自反躬慙恧。無以爲喩。尙喆曰。臣今所叨之職。卽古人論道經邦之任。而國之治亂係焉。如臣無似。久據不退。使聖上獨勞於上。有臣如此。將焉用之。而若是不已。則國事至於何境耶。伏願聖明。更求朝野叶望之人。畀以此任。使之責成。而亟退臣身。以爲公私之幸焉。顧臣情勢。固不當遽入修門。而再明幸行。旣不得不陪往。則今於入侍命下之後。勢不敢更事退縮。故冒没登筵。而惶愧則深矣。上曰。卿雖若是辭免。而今者捨卿。更於何處。得來別人。與同國事乎。尙喆曰。雖於今日斥退。假之以西樞一銜。則區區情願。當卽不避顚沛。匍匐陪往於今番行幸之時矣。上曰。卿言過矣。目今世道。無可收拾。上而天災。中而時事。下而民心。無一可恃。遑遑岌岌。若不保朝夕。此皆予涼德所致。卿何自引至此乎。尙喆曰。殿下臨朝發嘆。遑遑求助。不以爲已安已治。而兢懼警惕。若是不懈。此實臣民之幸矣。上曰。昨日次對。旣不得爲之。故今日召見卿等。如有稟處之事。奏達。可也。尙喆曰。別無可以稟處之事矣。上曰。再昨日儒賢擧條見之乎。尙喆曰。姑未得見。而以其時所出定奪榻敎觀之。其中科制之略遵鄕貢古法。田制之略倣井田遺意事。請令廟堂之臣。各出意見。具文字登聞。而此旣袖箚所陳。則箚中本意。臣等。旣未詳知。故有難遽然論列。左相之意。亦如此云矣。上曰。今則袖箚。出示諸臣無妨矣。尙喆曰。臣等。見其袖箚後。可以商確論列矣。上曰。儒賢。亦以髢髻事。有朝廷備堂外諸宰及在外山林處問議之請。而諸宰問議。旣無前例。事異常格。此則承旨自政院。從便擧行。可也。尙喆曰。若以諸臣收議之例而爲之。則似或無妨矣。上曰。在外山林。旣非一處。則皆遣禮郞問議乎。尙喆曰。似然矣。國榮曰。儒賢諸擧條中。亦有待山林入來問議之語。而諸山林之一時俱爲入來。亦未期必。則問議一節。誠莫知何以則爲好。而此在朝家商量擧行矣。上曰。聞儒賢言。則髢髻之制。近頗減少云。若然則可幸矣。尙喆曰。頃日筵敎之後。果多減損云矣。上曰。儒賢以髢髻事。若是眷眷者。蓋以用夏變夷。少寓春秋之義。非爲他制之費。減於髢髻而然矣。尙喆曰。儒賢之意。似在於用夏變夷而然矣。上曰。儒賢擧條。吏曹。何以稟處乎。兪彦鎬曰。首堂所見。姑未知何如矣。上曰。卿意則何如。彦鎬曰。擧條以別設一窠爲言。而此是官制變通。事甚重難。有不可遽然創行矣。上曰。領相之意。何如。尙喆曰。儒賢必有所見。故如是爲言矣。上曰。再昨儒賢入侍。以爲樂制釐改。朝家每以經費爲難。則宮懸樂器。不必更造。以今所存鍾磬。分懸四面。實爲便好。且以音律言之。牙舌之音。我國人全不通解。惟徐常修。極爲詳明於此等制例。若使之釐正。則甚好云云。果如儒賢之言。而樂制得以一新。則誠亦好矣。國榮曰。儒賢旣以此陳達。則自朝家。所當卽賜開納。且樂制因此釐正。亦甚爲好。而但別設一窠。不無難便。以本院言之。則樂生典樂外。無他變通之道。是可悶矣。上曰。然矣。尙喆曰。此時畿邑守令。不可久曠。而富平府使宋載淵。尙未辭朝云。自朝家催促下送好矣。上命書傳敎曰。畿邑未下直守令。使之當日辭朝。出榻敎國榮曰。今番行幸時。信砲等節。皆自都監擧行矣。軍器寺別破陣隨駕。竝置之。何如。上曰。依爲之。出擧條國榮曰。禁軍將李長燁。方有老病。實難遠赴行陣云。今姑改差。其代口傳差出。何如。上曰。依爲之。出擧條國榮曰。靑坡蘆原兩驛保木。丙申至庚子條。合一百二十三同十疋。丙申冬自訓局。給價九千二百四十兩買得。以爲逐年條。以錢捧納者。傳爲餘剩之取用。不顧事面之苟艱。誠極駭然。而聞驛卒輩。預賣保木之後。凡差公幹。無以應役。此實兩驛難保之弊。而朝家之所當恤者也。丙申以後。至昨年所捧。已爲六千三百六十兩。而若到今年歲末。則恰滿當初所買本錢九千兩零數。臣意則本錢盡推之後。利條三千八十兩。特爲蕩減。一以爲殘驛支存之道。一以杜殖利取剩之弊。而大抵驛卒輩。本以貪窮之類。不計來頭難支之端。只爲目下救急之策。有此預賣之擧。此後則勿論公私賣買。若或預賣而現發。則當以嚴繩之意。申飭兵曹。何如。上曰。領相之意。何如。領議政金尙喆曰。本錢盡推後餘利之特爲蕩減。日後預賣之嚴加防禁。將臣所奏誠得宜。依此施行。好矣。上曰。依爲之。命尙喆先退。上曰。再昨日儒賢所達中諸語。予亦聞之。而儒賢旣以爲初不發口云。則此似予聽瑩之致。其日筵話大臣。則雖因筵敎見之。而此外更勿頒示之意。注意知悉。可也。命退。諸臣以此退出。